Worcester F 80 Distinctiones

204 Puer natus est nobis

Puer *natus est nobis*, [Isai. 9:6].

¶ Iste *datus est nobis* in exordium reconsiliacionis humane. Sicut hostes quandoque reconsiliantur per coniugium personarum sic per coniugium deitatis et humanitatis nuncio Gabriele

/fol. 288va/

Sed quare non sic fecit angelus peccantibus. Respondeo quia hoc fuit iustitie illud misericordie, Luc. 1[:54]: *Suscepit Israel puerum*, id est, de semine Israel, pueros, *recordatus misericordiæ,* etc. Vnde et pastores Judeorum et reges gentilium venerunt ad hunc puerum tanquam ad pacis mediatorem. De pastore dicitur, Luc. 2[:17]: *Videntes cognoverunt de puero hoc*. [Matt. 2:11]: *Et intrantes domum, invenerunt,* etc.

¶ Secundo natus est nobis in titulum equitatis diuine. Cum enim iusticia exigat offensam sine emenda, nec culpam sine pena. Voluit Deus emendam soluere quam non poterat homo, et quia Deus pati non poterat, sumpsit[[1]](#footnote-1) humanitatem. [Luc. 2:27]: *Cum inducerent puerum Jesum*, etc.

¶ Tercio, datus est nobis in commercium hereditatis eterne ante incarnacionem. Non poterat quisquam facere bonum forum cum Deo, quia quantumcumque daret non poterat emere paradisum. Sed postquam [Joan. 1:14]: V*erbum caro factum est*, homo optimum forum inuenit, quia quasi pro nichilo habuit illud, Psal. [55:8]: *Pro nihilo salvos facies illos*. Nam pro modica penitencia dat regnum, sicut puer pro pomo concederet hereditatem suam. Nam Psal. [85:16], loquens ad Deum Patrem,[[2]](#footnote-2) ait, *Da imperium puero tuo*, quasi dicens, tu Pater uiuus caras tenes merces tuas, ad comodum pelliparii extendens celum sicut pellem, *Da*, ergo, *imperium puero tuo et* sic *salvum fac[[3]](#footnote-3) filium ancillæ tuæ*. Ergo, fratres, antequam moneta penitencie mittetur, negociemur cum isto puero. id est, ante incarnacionem peccator dixerat illud, Gen. 3[:10]: *Audivi vocem tuam et abscondi me*. Nunc vero potest placari cum vno pomo, scilicet, cordis nostri, sicut aliquando offensus fuit pro vno pomo, Ysai. 42[:1; Matt. 12:18-19]: *Ecce* *puer meus* *electus quem elegi* et sequitur *non contendet,* in iudicio, *neque clamabit*, etc.

¶ Quarto in signum caritatis perfecte cuius magnum signum est quod voluit portari, nutriri, amplecti, Matt. 2[:13]: *Surge, accipe puerum et matrem eius et* vade. Modo portatur Deus, malum paciendo mittitur, bonum operando, Ruth vltimo [4:16]: Suscepit *Noemi puerum* et *posuit.*

¶ Quinto in exemplum puritatis interne, ipse nempe ad modum pictoris depinxit ad imitandum varios flores quia lilium castitatis, vio-

/fol. 288vb/

lam humilitatis, primulam caritatis, rosam pacientie, cedrum recte intencionis, Luc 1[:80]: *Puer autem crescebat, et confortabatur*.

¶ Sexto in augmentum iocunditatis eterne magnum vtique gaudium hominem videre homini conditorem fieri fratrem suum, Luc. 1[:69]: *Erexit cornu salutis in domo Dauid*.

¶ Iste puer dicitur Christus propter facilem placacionem. Nam vbi prius ante incarnacionem vix[[4]](#footnote-4) audebant reges et presides accedere pro sui reconsiliacione, modo accedunt *pastores*, Luc. 2[:15]. Et sic puer iste pro rapta fructus soluit fructum virginis pro culpe inobediencia punitur in capite, pro accessu ad arborem punitur in pedibus, pro raptu fructus punitur in manibus, pro gustu delectabili punitur felle et aceto. Et quia secundum iura moderna suspendium debetur pro furto, iste puer pro furto Ade suspensus est patibulo.

1. sumpsit ] F 128, assumpsit Lambeth *om.* F 80. [↑](#footnote-ref-1)
2. patrem ] *add.* ~~aiat~~ F 80. [↑](#footnote-ref-2)
3. fac ] Lambeth, F 128 *om*. F 80. [↑](#footnote-ref-3)
4. vix ] *add*. ~~d~~ F 80. [↑](#footnote-ref-4)